La secretaria tècnica suplent de la Comissió designada per la Presidenta relaciona les reclamacions que han tingut entrada des del darrer Ple que va tenir lloc el passat dia 11 d'octubre de 2017 que van dels números 448/2017 a 458/2017.
Així mateix, es comenta la concreció de l'esmena rebuda corresponent a l'expedient 417/2017.
La presidenta pregunta a la resta de membres del Ple si han pogut consultar l'esborrany d'acta del passat Ple del dia 11 d'octubre de 2017.
Proposta de resolució de finalització de la Reclamacions 315/2017 i 340/2017 per pèrdua d'objecte (acumulades)
El senyor Manel Ibarz, el ponent d'aquesta Proposta de resolució exposa els antecedents del cas descrivint els diferents elements de la tramitació.
Els arguments exposats són compartits per la resta de membres del Ple, sense que doni lloc a la formulació d'esmenes.
Proposta de resolució de finalització de la Reclamacions 321/2017, 322/2017, 323/2017, 324/2017 i 325/2017 per pèrdua d'objecte (acumulades)
El senyor Josep Mir, el ponent d'aquesta Proposta de resolució, exposa que la tramitació d'aquestes reclamacions que es resolen de forma acumulada ha estat complexa, a més d'una de les reclamacions se'n va desprendre la necessitat de demanar informe a l'APDCAT.
En el procediment de tramitació es va optar per la tramitació conjunta de totes les reclamacions per tal de dur a terme una bona tramitació.
Al llarg del procediment la part reclamant va manifestar la seva conformitat amb la informació rebuda, atès que li ha estat lliurada tota la documentació que requeria llevat d'una part però que queda justificat l'accés parcial de conformitat amb l'informe de l'APDCAT.
Els arguments exposats són compartits per la resta de membres del Ple.
Proposta de resolució de finalització de la Reclamació 382/2017 per pèrdua d'objecte
El senyor Josep Mir, el ponent d'aquesta Proposta de resolució, exposa els antecedents del cas i els motius pels quals aquest procediment ha finalitzat per pèrdua d'objecte, sense que doni lloc a la formulació d'esmenes.
Proposta de resolució de desestimació parcial de la Reclamació 386/2017
El senyor Manel Ibarz, el ponent d'aquesta Proposta de resolució exposa els antecedents del cas, i fa especial esment en el fet que l'administració reclamada no ha lliurat tota la informació a la persona reclamant perquè no la té en el seu poder.
La senyora Elisabet Samarra exposa que aquesta reclamació té relació amb altres reclamacions obertes i planteja l'opció de donar trasllat als tercers interessats.
Es debaten alguns elements jurídics del cas, els membres del Ple de la GAIP acorden no aprovar aquesta resolució per tal de poder traslladar la reclamació als tercers afectats i donar la possibilitat que formulin al·legacions.
Proposta de resolució de finalització de la Reclamació 389/2017 per pèrdua d'objecte
La senyora Elisabet Samarra, ponent d'aquesta Proposta de resolució, exposa els elements més destacats de la tramitació d'aquesta reclamació en el si de la Comissió, sense que doni lloc a la formulació d'esmenes.
Proposta de resolució d'inadmissió de la Reclamació 391/2017
La senyora Elisabet Samarra, ponent d'aquesta Proposta de resolució exposa els arguments pels quals es formula una proposta d'inadmissió de la reclamació presentada.
Aquests arguments són compartits per la resta de membres del Ple.
El senyor Josep Mir manifesta que podria ser interessant destacar aquesta resolució a fi de donar a conèixer quins tipus de reclamacions no són admeses atès que el seu objecte manca d'informació pública.
Proposta de resolució d'inadmissió de la Reclamació 432/2017
El senyor Josep Mir, ponent d'aquesta Proposta resolució, exposa els elements més destacats d'aquest procediment de reclamació, sense que doni lloc a la formulació d'esmenes.
Proposta de resolució d'inadmissió de la Reclamació 454/2017
El senyor Josep Mir, el ponent d'aquesta Proposta de la resolució explica els motius pels quals es aquesta Reclamació ha de finalitzar amb inadmissió, sense que doni lloc a la formulació d'esmenes del text.
No s'ha fet ús del torn de paraules.